CELEX: 32016D0321
Language: sl
Date: 2016-03-03 00:00:00
Title: Izvedbeni sklep Komisije (EU) 2016/321 z dne 3. marca 2016 o prilagoditvi geografskega področja uporabe iz odobritve za gojenje gensko spremenjene koruze (Zea mays L.) MON 810 (MON-ØØ81Ø-6) (notificirano pod dokumentarno številko C(2016) 1231) (Besedilo velja za EGP)

5.3.2016   
            
            
               SL
            
            
               Uradni list Evropske unije
            
            
               L 60/90
            
         IZVEDBENI SKLEP KOMISIJE (EU) 2016/321
   z dne 3. marca 2016
   o prilagoditvi geografskega področja uporabe iz odobritve za gojenje gensko spremenjene koruze (Zea mays L.) MON 810 (MON-ØØ81Ø-6)
   
      
         (notificirano pod dokumentarno številko C(2016) 1231)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2001/18/ES Evropskega parlamenta in Sveta z dne 12. marca 2001 o namernem sproščanju gensko spremenjenih organizmov v okolje in razveljavitvi Direktive 90/220/EGS (1) in zlasti odstavka 3 člena 26c Direktive,
   ob upoštevanju naslednjega:
   
               (1)
            
            
               Gojenje gensko spremenjene koruze MON 810 je bilo na podlagi Direktive Sveta 90/220/EGS (2) prvič odobreno z Odločbo Komisije 98/294/ES (3). Francija je 3. avgusta 1998 dala privolitev družbi Monsanto Europe SA (v nadaljnjem besedilu: Monsanto) za dajanje v promet proizvodov iz koruze MON 810.
            
         
               (2)
            
            
               Družba Monsanto je julija 2004 prijavila semena koruze MON 810 za gojenje kot „obstoječe proizvode“ v skladu s prehodnimi določbami iz člena 20(1)(a) Uredbe (ES) št. 1829/2003 Evropskega parlamenta in Sveta (4). Zato so se lahko še naprej dajala v promet na podlagi ureditve o „obstoječih proizvodih“ v skladu z Uredbo (ES) št. 1829/2003.
            
         
               (3)
            
            
               Družba Monsanto je aprila 2007 v skladu s členom 23 Uredbe (ES) št. 1829/2003 zaprosila za obnovitev odobritve za gojenje koruze MON 810. V skladu s členom 23(4) navedene uredbe se obdobje veljavnosti odobritve samodejno podaljša, dokler ni sprejeta odločitev o njeni obnovitvi.
            
         
               (4)
            
            
               Direktiva (EU) 2015/412 Evropskega parlamenta in Sveta (5) je uvedla možnost, da lahko država članica zahteva, da se geografsko področje uporabe iz odobritve za gojenje, ki je že bila izdana, prilagodi tako, da se celotno ozemlje ali del ozemlja navedene države članice izključi iz gojenja. Takšne zahteve je bilo treba predložiti od 2. aprila 2015 do 3. oktobra 2015.
            
         
               (5)
            
            
               Devetnajst držav članic je v skladu s členom 26c Direktive 2001/18/ES zahtevalo prepoved gojenja koruze MON 810 na svojem celotnem ozemlju ali njegovem delu. Komisija je do 3. oktobra 2015 prejela naslednje zahteve: 3. julija 2015 od Latvije; 27. julija 2015 od Grčije; 15. septembra 2015 od Francije; 17. septembra 2015 od Hrvaške; 18. septembra 2015 od Avstrije; 21. septembra 2015 od Madžarske; 23. septembra 2015 od Nizozemske in Belgije; 24. septembra 2015 od Poljske; 25. septembra 2015 od Litve in Združenega kraljestva; 30. septembra 2015 od Bolgarije, Nemčije in Cipra; 1. oktobra 2015 od Danske in Italije ter 2. oktobra 2015 od Luksemburga, Malte in Slovenije.
            
         
               (6)
            
            
               Vse zahteve, ki jih je prejela Komisija, zajemajo celotno ozemlje zadevnih držav članic, razen v primeru Belgije, ki je v svoji zahtevi zajela le ozemlje Valonije, in Združenega kraljestva, ki je v svoji zahtevi zajelo le ozemlje Severne Irske, Škotske in Walesa. V zahtevi Nemčije ni zajeto gojenje v raziskovalne namene.
            
         
               (7)
            
            
               Komisija je družbi Monsanto predložila vsako od zahtev zadevnih držav članic. Družba Monsanto v 30-dnevnem obdobju iz člena 26c(3) Direktive 2001/18/ES ni ugovarjala nobeni od teh zahtev in tako ni potrdila geografskega področja uporabe iz odobritve za gojenje koruze MON 810. V skladu s členom 26c(3) navedene direktive bi bilo treba geografsko področje uporabe iz odobritve, izdane za semena koruze MON 810 za gojenje, prilagoditi v skladu z zahtevami zadevnih držav članic brez uporabe postopka iz člena 35(2) Uredbe (ES) št. 1829/2003.
            
         
               (8)
            
            
               Ta sklep ne posega v odločitev o obnovitvi odobritve v skladu s členom 23 Uredbe (ES) št. 1829/2003.
            
         
               (9)
            
            
               Vse ustrezne informacije o odobritvi koruze MON 810 bi bilo treba vnesti v register Skupnosti za gensko spremenjena živila in krmo, kakor je določeno v Uredbi (ES) št. 1829/2003, države članice pa bodo obveščene o tem sklepu –
            
         SPREJELA NASLEDNJI SKLEP:
   Člen 1
   Gojenje gensko spremenjene koruze (Zea mays L.) MON 810 je prepovedano na ozemljih, navedenih v Prilogi k temu sklepu.
   Člen 2
   Informacije iz tega sklepa se vnesejo v register Skupnosti za gensko spremenjena živila in krmo iz člena 28 Uredbe (ES) št. 1829/2003.
   Člen 3
   Ta sklep je naslovljen na družbo Monsanto Europe S.A., Avenue de Tervuren 270–272, 1150 Bruselj, Belgija.
   
      V Bruslju, 3. marca 2016
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 106, 17.4.2001, str. 1.
   
      (2)  Direktiva Sveta 90/220/EGS z dne 23. aprila 1990 o namernem izpuščanju gensko spremenjenih organizmov v okolje (UL L 117, 8.5.1990, str. 15).
   
      (3)  Odločba Komisije 98/294/ES z dne 22. aprila 1998 o dajanju v promet gensko spremenjene koruze (Zea mays L., linija MON 810) na podlagi Direktive Sveta 90/220/EGS (UL L 131, 5.5.1998, str. 32).
   
      (4)  Uredba (ES) št. 1829/2003 Evropskega parlamenta in Sveta z dne 22. septembra 2003 o gensko spremenjenih živilih in krmi (UL L 268, 18.10.2003, str. 1).
   
      (5)  Direktiva (EU) 2015/412 Evropskega parlamenta in Sveta z dne 11. marca 2015 o spremembi Direktive 2001/18/ES glede možnosti držav članic, da omejijo ali prepovejo gojenje gensko spremenjenih organizmov (GSO) na svojem ozemlju (UL L 68, 13.3.2015, str. 1).
   
      PRILOGA
      
         OZEMLJA, KJER JE GOJENJE KORUZE MON 810 PREPOVEDANO
      
      
                  1.
               
               
                  Valonija (Belgija);
               
            
                  2.
               
               
                  Bolgarija;
               
            
                  3.
               
               
                  Danska;
               
            
                  4.
               
               
                  Nemčija (razen za raziskovalne namene);
               
            
                  5.
               
               
                  Grčija;
               
            
                  6.
               
               
                  Francija;
               
            
                  7.
               
               
                  Hrvaška;
               
            
                  8.
               
               
                  Italija;
               
            
                  9.
               
               
                  Ciper;
               
            
                  10.
               
               
                  Latvija;
               
            
                  11.
               
               
                  Litva;
               
            
                  12.
               
               
                  Luksemburg;
               
            
                  13.
               
               
                  Madžarska;
               
            
                  14.
               
               
                  Malta;
               
            
                  15.
               
               
                  Nizozemska;
               
            
                  16.
               
               
                  Avstrija;
               
            
                  17.
               
               
                  Poljska;
               
            
                  18.
               
               
                  Slovenija;
               
            
                  19.
               
               
                  Severna Irska (Združeno kraljestvo);
               
            
                  20.
               
               
                  Škotska (Združeno kraljestvo);
               
            
                  21.
               
               
                  Wales (Združeno kraljestvo).